মহেশপুর সীমান্তে ইছামতি নদীতে বাংলাদেশি যুবকের লাশ
ঝিনাইদহের মহেশপুর সীমান্তের ইছামতি নদী থেকে হৃদয় হোসেন নামে এক বাংলাদেশি যুবকের লাশ উদ্ধার করেছে পুলিশ।







বুধবার দুপুরে উপজেলার পলিয়ানপুর সীমান্তে তার লাশ উদ্ধার করা হয়।




হৃদয় হোসেন মহেশপুরের পলিয়ানপুর গ্রামের সবুর আলীর ছেলে।
ঝিনাইদহের কোটচাদপুর সার্কেলের অতিরিক্ত পুলিশ সুপার আতিকুল হক জানান, বুধবার সকালে মহেশপুরের পলিয়ানপুর সীমান্তের ইছামতি নদীতে স্থানীয়রা ভাসমান লাশ দেখতে পেয়ে পুলিশকে খবর দেয়। পুলিশ ঘটনাস্থলে পৌঁছে তার লাশ উদ্ধার করে। মৃত হৃদয় হোসেন অবৈধভাবে ভারত থেকে ইছামতি নদী  পার হয়ে বাংলাদেশে প্রবেশ করছিল।
প্রাথমিকভাবে ধারণা করা হচ্ছে পানিতে ডুবে তার মৃত্যু হয়েছে। তবে ময়নাতদন্ত শেষে মৃত্যুর কারণ জানা যাবে বলে জানায় পুলিশ।

ঝিনাইদহের মহেশপুর সীমান্তের ইছামতি নদী থেকে হৃদয় হোসেন নামে এক বাংলাদেশি যুবকের লাশ উদ্ধার করেছে পুলিশ।